Document ID: /roh_data/filtered/fineweb-2-filterrobots_roh.jsonl.gz/60151

En il final dals campiunadis mundials a Calgary han Melanie Barbezat, Esther Neuenschwander, la skip Silvana Tirinzoni ed Alina Pätz dal CC Aarau battì il team da la Russia enturn la skip Alina Kowalewa cun 4:2. A las curlistas svizras èsi uschia gartegià da defender cun bravura il titel ch'ellas avevan gia gudagnà il 2019.
Cun be ina terrada en 15 gieus èn las Svizras stadas durant quest campiunadi mundial absolut il meglier team. Durant ils diesch dis dal campiunadi han las Svizras mussà ina prestaziun grondiusa.